नाथाय आसामनि डब्लिउ पि टि एन्ड बि सि बिफाननि मन्थ्रि चन्दन ब्रह्मआ बि टि सिनि बायजोआव थानाय बर’फोरनो बर’ कसारी अट’नमास काउन्सिलनि बिलखौ आसाम बिधान सभानि जथुम्मायाव पास खालामैया बर’ माहारिखौ फोथाय खेबस’ खालामदों होन्नानै गोथौयै दुखु मोन्नाय फोरमायो। आरो बिनि दायगिरिया बि टि सिनि बारग’ गाहाइ मावफुंगिरि सोद्रोमा हाग्रामा महिलारी आरो आसामनि डब्लिउ पि टि एन्ड बि सि बिफाननि मन्थ्रि चन्दन ब्रह्मआनो होननानै अजद दैखांदों। मानोना आलादा रायजो बड’लेण्ड सोमावसारनायाव गहपुर आरो शनितपुर जिल्लानि बर’फोरा गोबां बिहोमा जगायबोदों। गोबाङानो जिउ खोमानांदों, गोबाङानो पुलिस मिलिमिटारिजों बुख्रेब- बुख्राब खालामजादों। नाथाय दिनै बर’ हारिया जोबोद दुखुनांथाव। गावनि राजखान्थि मुलाम्फानि थाखाय बर’फोरनि मोन्नांगौ मोन्थाय बर’ कसारी अट’नमास काउन्सिल बिलखौ फोथाय खेबस’ खालामनाया बेसेबा दुखुनांथाव होन्नानै गोथौयै दुखु फोरमायो।